
74                                           DR 31.3.2016                                                                             

 

Penggal 3 membolehkan syarikat yang tidak didaftarkan di bawah akta yang 
dicadangkan ini digulung melalui proses penggulungan yang terkandung dalam bahagian ini 
dengan modifikasi yang dibenarkan.   

Penggal 4 pula memperuntukkan perkara berhubung pembatalan nama syarikat 
daripada daftar serta pengurusan aset yang telah dibubarkan serta terbahagi kepada dua 
sub penggal.   

Sub penggal 1 antara lainnya memperuntukkan kuasa pendaftar untuk 
membatalkan nama syarikat sama ada atas inisiatifnya sendiri atau melalui permohonan 
daripada pengarah, anggota, atau penyelesai sesebuah syarikat dalam keadaan tertentu. 
Antara lainnya termasuk syarikat tidak lagi menjalankan perniagaan atau telah melanggar 
peruntukan akta yang dicadangkan ini serta prosedur pembatalan tersebut.   

Sub penggal 1 juga memperuntukkan hak mana-mana orang yang mempunyai 
kepentingan untuk membantah proses pembatalan tersebut serta memberi hak kepada 
pemohon untuk menarik balik permohonan pembatalan tersebut.   

Sub penggal 1 ini juga menjelaskan liabiliti pengarah dan pegawai syarikat yang 
dibatalkan serta kuasa untuk memasukkan semula nama syarikat ke dalam daftar dengan 
perintah mahkamah dalam tempoh tujuh tahun.   

Sub penggal 2 memperuntukkan kuasa pendaftar untuk menguruskan harta atau 
aset syarikat yang telah dibubarkan yang terletak hak kepada pendaftar serta prosedur 
yang berkaitan.   

Bahagian V memperuntukkan pelbagai perkara termasuk peruntukan berhubung 
syarikat asing, penguatkuasaan serta perkara-perkara am yang lain. Bahagian V ini 
terbahagi kepada empat penggal seperti yang berikut. 

Penggal 1 Bahagian V ini menjelaskan keperluan pendaftaran syarikat asing untuk 
menjalankan perniagaan di Malaysia termasuk keperluan pelantikan ejen, mempunyai 
pejabat berdaftar di Malaysia serta keperluan pematuhan berhubung penyediaan penyata 
kewangan, penyata tahunan dan prosedur pemberhentian perniagaan di Malaysia. 

Penggal 2 pula menjelaskan peruntukan-peruntukan berhubung penguatkuasaan 
hukuman dan penalti berkaitan kesalahan-kesalahan am. Penggal ini juga memberikan 
perlindungan kepada pegawai sesuatu syarikat yang melaporkan kepada pendaftar 
berhubung apa-apa perkara yang mungkin atau akan melibatkan perlanggaran sebarang 
peruntukan akta yang dicadangkan ini atau yang melibatkan kesalahan serius berkaitan 
dengan fraud atau ketidakjujuran yang dilakukan oleh mana-mana pegawai lain syarikat itu.  
Penggal ini juga memperuntukkan bahawa seseorang yang membuat atau memberikan 
apa-apa penyataan, maklumat atau laporan yang palsu atau mengelirukan kepada 
pendaftar melakukan suatu kesalahan. 

Penggal 3 bahagian ini menjelaskan perkara-perkara am berhubung pentadbiran 
sesebuah syarikat yang memperincikan perkara-perkara seperti butir-butir dan cara 
maklumat dikehendaki diserah simpan di bawah akta ini serta masa untuk menyerah 
simpan dokumen dan perlanjutan masa. Penggal ini juga memberi kuasa kepada pendaftar 
untuk menyedia serta menyenggara daftar-daftar berhubung syarikat serta kuasa untuk 
menyediakan perkhidmatan penyerah simpanan dokumen secara elektronik.   

Penggal ini juga memberikan kuasa kepada Menteri untuk membuat sebarang 
peraturan atau meminda mana-mana jadual di bawah akta ini serta kuasa untuk 
mengecualikan mana-mana orang, perbadanan atau kelas perbadanan daripada semua 
atau mana-mana peruntukan akta ini. 

■1640 

Penggal 4 bahagian ini memperuntukkan perkara-perkara pengecualian dan 
peralihan. Perenggan ini menjelaskan peruntukan peralihan berhubung pemansuhan 
nominal serta tatacara yang berkaitan. Selain memperuntukkan perkara-perkara berhubung 
peralihan secara am, perenggan ini juga menjelaskan pemansuhan Akta Syarikat 1995 
serta perkara-perkara yang masih terpakai. 

Jadual. Jadual Pertama menerangkan bentuk dan kandungan prospektus perlu 
dipatuhi oleh suatu syarikat berhubung tawaran syer oleh sebuah kelab tidak tersenarai 
atau tawaran atau pelawaan pendeposit wang dengan perbadanan yang tertentu.  



Penggal 3 membolehkan syarikat yang tidak didaftarkan di bawah akta yang dicadangkan ini digulung melalui proses penggulungan yang terkandung dalam bahagian ini dengan modifikasi yang dibenarkan. Penggal 4 pula memperuntukkan perkara berhubung pembatalan nama syarikat daripada daftar serta pengurusan aset yang telah dibubarkan serta terbahagi kepada dua sub penggal. Sub penggal 1 antara lainnya memperuntukkan kuasa pendaftar untuk membatalkan nama syarikat sama ada atas inisiatifnya sendiri atau melalui permohonan daripada pengarah, anggota, atau penyelesai sesebuah syarikat dalam keadaan tertentu. Antara lainnya termasuk syarikat tidak lagi menjalankan perniagaan atau telah melanggar peruntukan akta yang dicadangkan ini serta prosedur pembatalan tersebut. Sub penggal 1 juga memperuntukkan hak mana-mana orang yang mempunyai kepentingan untuk membantah proses pembatalan tersebut serta memberi hak kepada pemohon untuk menarik balik permohonan pembatalan tersebut. Sub penggal 1 ini juga menjelaskan liabiliti pengarah dan pegawai syarikat yang dibatalkan serta kuasa untuk memasukkan semula nama syarikat ke dalam daftar dengan perintah mahkamah dalam tempoh tujuh tahun. Sub penggal 2 memperuntukkan kuasa pendaftar untuk menguruskan harta atau aset syarikat yang telah dibubarkan yang terletak hak kepada pendaftar serta prosedur yang berkaitan. Bahagian V memperuntukkan pelbagai perkara termasuk peruntukan berhubung syarikat asing, penguatkuasaan serta perkara-perkara am yang lain. Bahagian V ini terbahagi kepada empat penggal seperti yang berikut. Penggal 1 Bahagian V ini menjelaskan keperluan pendaftaran syarikat asing untuk menjalankan perniagaan di Malaysia termasuk keperluan pelantikan ejen, mempunyai pejabat berdaftar di Malaysia serta keperluan pematuhan berhubung penyediaan penyata kewangan, penyata tahunan dan prosedur pemberhentian perniagaan di Malaysia. Penggal 2 pula menjelaskan peruntukan-peruntukan berhubung penguatkuasaan hukuman dan penalti berkaitan kesalahan-kesalahan am. Penggal ini juga memberikan perlindungan kepada pegawai sesuatu syarikat yang melaporkan kepada pendaftar berhubung apa-apa perkara yang mungkin atau akan melibatkan perlanggaran sebarang peruntukan akta yang dicadangkan ini atau yang melibatkan kesalahan serius berkaitan dengan fraud atau ketidakjujuran yang dilakukan oleh mana-mana pegawai lain syarikat itu. Penggal ini juga memperuntukkan bahawa seseorang yang membuat atau memberikan apa-apa penyataan, maklumat atau laporan yang palsu atau mengelirukan kepada pendaftar melakukan suatu kesalahan. Penggal 3 bahagian ini menjelaskan perkara-perkara am berhubung pentadbiran sesebuah syarikat yang memperincikan perkara-perkara seperti butir-butir dan cara maklumat dikehendaki diserah simpan di bawah akta ini serta masa untuk menyerah simpan dokumen dan perlanjutan masa. Penggal ini juga memberi kuasa kepada pendaftar untuk menyedia serta menyenggara daftar-daftar berhubung syarikat serta kuasa untuk menyediakan perkhidmatan penyerah simpanan dokumen secara elektronik. Penggal ini juga memberikan kuasa kepada Menteri untuk membuat sebarang peraturan atau meminda mana-mana jadual di bawah akta ini serta kuasa untuk mengecualikan mana-mana orang, perbadanan atau kelas perbadanan daripada semua atau mana-mana peruntukan akta ini. #1640. Penggal 4 bahagian ini memperuntukkan perkara-perkara pengecualian dan peralihan. Perenggan ini menjelaskan peruntukan peralihan berhubung pemansuhan nominal serta tatacara yang berkaitan. Selain memperuntukkan perkara-perkara berhubung peralihan secara am, perenggan ini juga menjelaskan pemansuhan Akta Syarikat 1995 serta perkara-perkara yang masih terpakai. Jadual. Jadual Pertama menerangkan bentuk dan kandungan prospektus perlu dipatuhi oleh suatu syarikat berhubung tawaran syer oleh sebuah kelab tidak tersenarai atau tawaran atau pelawaan pendeposit wang dengan perbadanan yang tertentu.